बड़े जोशा कन्ने में मिम्बरी दा फार्म भरेआ। फी बल्लें-बल्लें जलसे-जलूस शुरू कीते। मेरा जलूस ते इस शैह्रा च नेहा निकलेआ हा जे जिनें-जिनें उसी दिक्खे दा ऐ, ओ सारी उमर नेईं भुल्लन लगे। चिट्टी घोड़ी पर में बैठे दा हा। मेरे गले च (मेरे गै) अपने नोटें दे हार हे।... अग्गें ढोल, फी प्रैस्सरपोर्टर अपने कैमरें दे फलैश मारदे जा करदे हे-ते पिच्छें हे ज्हारां लोक!... पर लोक नाह्रे के मारा करदे हे... ? इक टोली मेरा नां लैंदी ते दूई टोली करलांदी--"चोर ई ओए! बर्हूपिया ई ओए; ब्लैक-मेलर ई ओए! फ्राड ई ओए।" मेरा जलूस ते मेरे गै बरखलाफ नाह्रे! कुन्ने लाए हे ए नाह्रे? में पुच्छ-परतीत कीती।